Hol kirke (Buskerud)

Hol kirke (Hol kyrkje) er en langkirke fra 1924 på Hagafoss i Hol kommune i Buskerud. 1150 mennesker sokner til kirken. Det gjelder Hol, Moen og Kvisla kretser i kommunen. Byggverket er i tre og har 400 plasser. Kirken har galleri og nyere orgel bygget av den norske orgelbyggeren Eystein Gangfløt. Altertavlen er av Hans Brusletto, Geilo og har motivet «Jesus velsigner barna». I 1953 fikk kirken glassmalerier med motiver fra bibelhistorie og kristne symboler. Kunstneren er Thorvald L. Ravn. Prekestol og døpefont er fra 1924 og er formgitt av Hans Borgersen. Kirken har to kirkeklokker fra Olsen Nauen. De har inskripsjoner. På den ene står det «Land! Land! Hør Herrens ord» og på den andre står det «Gloria in Exelsis Deo». Kirkesølvet består av nattverdkalk, disk, kanne, lysestaker og krusifiks. Messehaglene er fra 1924 og 1986, den siste er laget av Bjørg Abrahamsen. Referanser Eksterne lenker (no) «Hol kirke (Buskerud)». Kirkesøk. Den norske kirke. Hol kirke i «Norges kirker» Hol kirkelige fellesråd (no) «Hol kirke (Buskerud)». Kulturminnesøk. Riksantikvaren – Direktoratet for kulturminneforvaltning.